Ինֆորմացիոն տեխնոլոգիաների ձեռնարկությունների միությունը (ԻՏՁՄ) սեպտեմբերից սկսել է Իրական դպրոցի նախագծի իրականացումը, որը Շուշիի իրական դպրոցի հենքի վրա ստեղծված ծրագիր է՝ ուղղված ավագ դպրոցի աշակերտներին տալ մասնագիտացված կրթություն ինժեներական ոլորտում, կապել նրանց ինժեներական ընկերությունների հետ եւ ավագ դպրոցին հատկացված ժամանակահատվածը նպատակաուղղված օգտագործել: Եթե սովորական հանրակրթական դպրոցներում առարկաներն դասավանդվում են հետագայում որեւէ ոլորտում կիրառվելու հույսով, ապա Իրական դպրոցում մոտեցումներն այլ են. այստեղ նպատակներին համապատասխան դասավանդվում են անհրաժեշտ ծրագրերը: Իրական դպրոցում դասավանդում են Instigate Robotics ընկերության մասնագետները: